
Z A P I S N I K

3. sjednice Vijeća Gradske  četvrti Stenjevec
održane 25. rujna  2017.

 Sjednica se održava u prostorijama MS Vrapče jug, dvorana na katu s početkom u 19,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno19 članova Vijeća.

NAZOČNI : Željko Jeger, Zdravko Barešić, Vladimir Andrić, Anita Bešić, Ana Borčić, Stupe Čular, Domagoj Duvančić, Dominko Filipović, Slaven Imre, Antonela Konjevod Vlado Kovačević, Marko Milanović Litre, Gordana Osman, Tomislav Palac, Davor Stanković, Mojmir Šoić, Zoran Šplajt, Ana Tomić, Ivan Zelenić

NENAZOČNI: nema

	    
OSTALI NAZOČNI: Tomislav Zovko – predsjednik VMO Stenjevec – jug,   Kristina Starčević- voditeljica odsjeka Gradske četvrti Stenjevec, Jadranka Gobac - stručni referent 
	 

Predsjednik Željko Jeger predložio je raspravu o verifikaciji Zapisnika s 2. sjednice VGČ Stenjevec. Nije bilo prijavljenih za raspravu. Predložio glasovanje o verifikaciji Zapisnika.

Konstatira se da je jednoglasno s 19 glasova „za“ usvojen Zapisnik s 2.  sjednice 
Vijeća gradske četvrti Stenjevec.

Predsjednik Željko Jeger predložio je dnevni red i otvorio raspravu.

Nije bilo prijavljenih za raspravu pa je predložio glasovanje o prijedlogu dnevnog reda. 

Konstatira se da je jednoglasno s 19 glasova „za“ usvojen slijedeći:


	DNEVNI RED:

1. Prijedlog zaključka o osnivanju stalnih radnih tijela Vijeća Gradske četvrti Stenjevec
2. Prijedlog zaključka o uklanjanju parka za pse, Ulica Vida Došena
3. Prijedlog zaključka o osiguranju potrebnih sredstava za sadnju drveća povodom obilježavanja svjetskog Dana sadnje drveta 21. rujna 2017. (OŠ Špansko-Oranice)
4. Prijedlog zaključka o potrebi povećanja sigurnosti prometovanja vlaka i sigurnosti željezničke pruge za pješake
5. Prijedlog zaključka o uvođenju naplate parkiranja na području Mjesnog odbora Špansko-sjever (Ulica Antuna Šoljana- Ulica Marije Radić)
6. Prijedlog zaključka o Prijedlogu izmjena i dopuna Generalnog urbanističkog plana grada Zagreba
7. Prijedlog zaključka o prijedlogu Odluke o izmjenama i dopunama Odluke o donošenju Prostornog plana Grada Zagreba
8. Prijedlog zaključka o Strateškoj studiji utjecaja na okoliš Strategije razvoja Urbane aglomeracije Zagreb za razdoblje do 2020. i Nacrtu prijedloga Strategije razvoja Urbane aglomeracije Zagreb za razdoblje do 2020. godine
9. Prijedlog zaključka o određivanju sadržaja strateške studije o utjecaju Plana gospodarenja otpadom Grada Zagreba na okoliš
10. Prijedlog zaključka o izmjeni i dopuni Odluke o postavi kioska na javnim površinama 
11. Prijedlog zaključka o izmjeni i dopuni Odluke o postavi pokretnih naprava na javnim površinama
12. Prijedlog zaključka o korištenju sredstava s pozicije 150/3229 – ostali nepomenuti rashodi poslovanja Vijeća Gradske četvrti Stenjevec, KUD ¨I.K.Sakcinski¨
13. Prijedlozi zaključaka- davanje mišljenja po članku 86. Statuta Grada Zagreba
14. Informacije, pitanja i prijedlozi 



              			
Točka 1. 

Prijedlog zaključka o osnivanju stalnih radnih tijela Vijeća Gradske četvrti Stenjevec

Predsjednik Željko Jeger obrazložio je prijedlog zaključka o osnivanju stalnih radnih tijela Vijeća Gradske četvrti Stenjevec. Otvorio je raspravu. Nije bilo prijavljenih za raspravu. Stavio je prijedlog na glasovanje. 

Konstatira se da je većinom glasova i to s 16 glasova „za“ i 3 „suzdržana“ usvojen slijedeći:


Z A K LJ U Č A K
o osnivanju stalnih radnih tijela Vijeća Gradske četvrti Stenjevec

I.

Vijeće Gradske četvrti Stenjevec ovim aktom osniva svoja stalna radna tijela.
 
II.

Nazivi i djelokrug rada pojedinih radnih tijela, te njihov sastav je slijedeći:


1. Radno tijelo za obavljanje poslova iz područja prometa:

1. Domagoj Duvančić- predsjednik
2. Vlado Kovačević
3. Željko Jeger
4. Anita Bešić
5. Davor Stanković
6. Slaven Imre
7. Tomislav Palac




2. Radno tijelo za obavljanje poslova iz područja komunalne infrastrukture: 

1.Zdravko Barešić- predsjednik
2. Željko Jeger
3. Vlado Kovačević
4. Zoran Šplajt
5. Ana Borčić
6. Mojmir Šoić
7. Vladimir Andrić



3.Radno tijelo za obavljanje poslova iz područja ekologije:

 1.Antonela Konjevod- predsjednica
2. Domagoj Duvančić
3. Dominko Filipović
4. dr.Stipe Čular
5. Davor Stanković


4.Radno tijelo za obavljanje poslova iz područja prostornog planiranja i uređenja:

1. Željko Jeger- predsjednik
2. Zoran Šplajt
3. Gordana Osman
4. Tomislav Palac
5. Ivan Zelenić


5.Radno tijelo za obavljanje poslova iz područja gospodarstva, zdravstva, kulture i sporta

1. dr.Stipe Čular-predsjednik
2. Gordana Osman
3. Marko Milanović Litre
4. Anita Bešić
5. Ana Tomić
6. Tomislav Palac
7. Dominko Filipović




III.

Voditelj radnog tijela zaduženog za obavljanje određenih poslova i organizator rada je prvi navedeni član radnog tijela. Dužan je podnositi pismeni izvještaj o radu predsjedniku Vijeća i sudjelovati u obradi pojedine problematike iz njegove nadležnosti.
Točka 2. 

Prijedlog zaključka o uklanjanju parka za pse, Ulica Vida Došena

Predsjednik Željko Jeger naveo je da je Vijeće u prošlom sazivu donijelo odluku o izgradnji parka za pse, kao i odluku o premještanju. Otvorio je raspravu o prijedlogu zaključka o premještanju parka za pse na drugu lokaciju. 

Vlado Kovačević predložio je da se pronađe odgovarajuća lokacija na koju bi se premjestio park za pse. 

Vladimir Andrić naveo je da je park postavljen na osnovu zahtjeva i peticija građana. Vijeće je pokušalo pronaći drugu lokaciju, ali druge povoljne lokacije nema i smatra da park treba ostati na istom mjestu. 

Davor Stanković naveo je da se park ne bi trebalo micati. 

Ivan Zelenić smatra da se radi o komunalnom problemu, treba poduzeti mjere da se park češće čisti. 

Marko Milanović Litre naveo je da je osobno sakupljao potpise za postavljanje parka,  u kvartu ima puno pasa i takav park je potreban. 

Dominko Filipović naveo je da stanarima smeta buka iza 22,00 sata. 

Predsjednik Željko Jeger zaključio je raspravu, pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći:

				             Z A K LJ U Č A K
	o uklanjanju parka za pse između Ulice Vida Došena i Ivane Brlić Mažuranić 

Vijeće Gradske četvrti Stenjevec odgađa izmještanje parka za pse na lokaciji Ulica Vida Došena-Ulica Ivane Brlić Mažuranić, sve dok se ne pronađe nova, adekvatna lokacija za izmještanje.


Točka 3. 

Prijedlog zaključka o osiguranju potrebnih sredstava za sadnju drveća povodom obilježavanja svjetskog Dana sadnje drveta 21. rujna 2017. (OŠ Špansko-Oranice)

Predsjednik Željko Jeger pročitao je prijedlog zaključka.

Antonela Konjevod dala je primjedbu na iznos za sadnju drveća koji je prevelik, 4.765,00 kn za pet stabala. 

Predsjednik Željko Jeger zaključio je raspravu i predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:


     					  Z A K LJ U Č A K
o osiguravanju potrebnih sredstava za sadnju drveća u Osnovnoj školi Špansko-Oranice

Vijeće Gradske četvrti Stenjevec izmjenom Plana komunalnih aktivnosti za 2017. osigurat će potrebna sredstva za nabavu i sadnju pet stabala u dvorištu Osnovne škole Špansko-Oranice, povodom obilježavanja svjetskog Dana sadnje drveta .


Točka 4. 

Prijedlog zaključka o potrebi povećanja sigurnosti prometovanja vlaka i sigurnosti željezničke pruge za pješake

Predsjednik Željko Jeger dao je riječ Davoru Stankoviću koji je tražio da ova tema bude točka dnevnog reda. 

Davor Stanković naveo je da je povod rasprave o ovoj temi pogibija mladog dečka na prijelazu preko pruge u Vrapču koji je otvoren, predložio je da se na potezu uz Vrapčansku putinu postavi betonska ograda. 

Predsjednik Željko Jeger smatra da je inicijativa dobra, potrebno je samo izvidjeti na koji bi se način to moglo odraditi, a i  to košta ozbiljan iznos novca. 

Vladimir Andrić naveo je da Vijeće ne može graditi na zemljištu HŽ-a. 

Ivan Zelenić smatra da bi trebalo sagraditi više pješačkih pothodnika.

Zoran Šplajt naveo je da je ograda u Vrapču kod pruge postojala, netko je trebao održavati.

Davor Stanković naveo je da ogradu treba napraviti, te da bi u tome trebala sudjelovati HŽ Infrastruktura. 

Vladimir Andrić naveo je da osiguranje pruge treba zatražiti od HŽ-a. 

Tomislav Palac predložio je da se prema građanima krene aktivizmom, odnosno da se građane upozorava na opasnost prilikom prijelaza pruge. 

Predsjednik Željko Jeger zaključio je raspravu, pročitao prijedlog zaključka i predložio glasovanje. 

Konstatira se da je jednoglasno s 19 glasova „za“ usvojen slijedeći:

       					Z A K LJ U Č A K

Vijeće Gradske četvrti Stenjevec traži od Hrvatskih željezica, HŽ infrastrukturom- da u cilju povećanja sigurnosti prometovanja vlaka i sigurnosti željezničke pruge za pješake, poveća nadzor, postavi potrebnu signalizaciju i upozorenja na dijelove željezničke pruge na kojima su zamijećeni učestali prijelazi pješaka, kako bi se tragične posljedice svele na najmanju moguću mjeru.

Točka 5. 

Prijedlog zaključka o uvođenju naplate parkiranja na području Mjesnog odbora Špansko-sjever (Ulica Antuna Šoljana- Ulica Marije Radić)

Predsjednik Željko Jeger naveo je da Grad traži uvođenje naplate parkiranja na predmetnoj lokaciji zbog toga što vlada velik nered u tom dijelu naselja, automobili se parkiraju posvuda. Cijena povlaštene karte za stanare bila bi 25 kn mjesečno što nije velik iznos, a parkirališta bi se iscrtala i održavala urednim. Ukoliko nešto ne bi bilo u redu, naplata parkiranja bi se ukinula. Smatra da bi se naplata parkiranja trebala uvesti.

Vlado Kovačević naveo je da ne bi trebalo uvoditi naplatu parkiranja jer su se građana, čim su čuli za to, počeli buniti. 

Vladimir Andrić naveo je da je u prošlom sazivu intencija bila da se ne uvodi naplata parkiranja. 

Ivan Zelenić smatra da ne bi trebalo uvodi financijske obaveze građanima kad infrastruktura u ovom dijelu grada nije dovršena. 

Tomislav Palac smatra da obzirom da je Grad izdao dozvole za gradnju velikih zgrada, trebao je to popratiti parkirnim mjestima. 

Antonela Konjevod navela je da prethodno uvođenju naplate parkiranja treba urediti prometnice. 

Predsjednik Željko Jeger predložio je pauzu od 10 minuta. 

Nakon pauze predsjednik Željko Jeger predložio je odgađanje donošenja odluke o uvođenju naplate parkiranja dok se u kontaktu s građanima ne utvrdi njihov stav.

Konstatira se da je 


    					   Z A K LJ U Č A K
	o uvođenju naplate parkiranja na području Mjesnog odbora Špansko-sjever

Vijeće Gradske četvrti Stenjevec odgađa očitovanje o odluci o uvođenju naplate parkiranja do sljedeće sjednice.U međuvremenu će se razgovarati sa stanarima i čuti njihovo mišljenje.


Točka 6. 

Prijedlog zaključka o Prijedlogu izmjena i dopuna Generalnog urbanističkog plana grada Zagreba

Predsjednik Željko Jeger dao je riječ potpredsjedniku Zdravku Barešiću koji je bio nazočan na javnoj raspravi koja se održavala na Tribini Grada Zagreba.

Zdravko Berešić upoznao je nazočne o javnom izlaganju i pročitao prijedlog Zaključka o primjedbama na GUP iz prošlog saziva Vijeća i predložio da se taj zahtjev obnovi. 

U raspravi su sudjelovali Vladimir Adrić, Tomislav Palac, Mojmir Šoić.

Vlado Kovačević pročitao je peticiju građana upućenu Vijeću u kojoj se protive zatvaranju potoka Vrapčak. 

Predsjednik Željko Jeger naveo je da se zatvaranje potoka ne regulira GUP-om, te je mišljenja da se to ne treba navoditi u zaključku.

Zdravko Barešić smatra da se ne treba ignorirati zahtjev građana. 

Predsjednik Željko Jeger zaključio je raspravu i predložio glasovanje o prijedlogu. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K
	o Prijedlogu izmjena i dopuna Generalnog urbanističkog plana grada Zagreba


Vijeće gradske četvrti Stenjevec donosi mišljenje za izradu izmjena i dopuna Generalnog urbanističkog plana Grada Zagreba po točkama kako slijedi:

1. DOM ZDRAVLJA

Dom zdravlja ¨Špansko¨ izgrađen na k.č. 5363/1 i 5363/3 k.o. Vrapče- zona D3 (javna i društvena namjena-zdravstvena). 
U Program radova kapitalnih ulaganja u objekte društvenih djelatnosti u Gradu Zagrebu   za 2014. uvrštena je dogradnja Doma zdravlja ¨Špansko¨.
 Molimo da se provjere planske mogućnosti za realizaciju.

2. BAZEN

Inicijativa Vijeća Gradske četvti Stenjevec je da bi izgradnja bazena na području Gradske četvrti Stenjevec bila na na k.č. 4986/1 k.o.Vrapče, koja je prema važećem GUP-u u zoni M1(mješovita namjena- pretežito stambena).
Molimo promjenu dijela čestice u  R1(športsko-rekreacijska s gradnjom) te provjeru planske mogućnosti u skladu sa planiranom gradnjom bazenskog kompleksa.


3. VRTIĆI

a) Izgradnja vrtića većeg kapaciteta (300 djece) predviđena je Odlukom Skupštine na k.č. 2956, 2954/1,2960, 2963,2964/1,2965, 2959/2, 2959/3, 2959/5,2958,2957, 5411,5410, 2955 i 2990 k.o.Stenjevec, koja je prema važećem GUP-u u zoni D. 
b) Po važećem GUP-u predviđena je izgradnja vrtića i na k.č.br. 4693/2, 4692/1, 4691/1 i 4690/5 k.o.Vrapče,  koja je i označena namjenom D4 (javna i društvena namjena-predškolska), ali je cijeli predviđeni teren u privatnom vlasništvu. Molimo bezuvjetno zadržavanje stanja za predviđenu namjenu kako bi se planirano ostvarilo u budućnosti, nakon rješenja imovinsko-pravnih pitanja.
c) Vijeće Gradske četvrti Stenjevec traži  izmjenu namjene  na katastarskoj čestici br. 1359/1 k.o. Stenjevec  iz M2- mješovita namjena,pretežito poslovna u D 4- javna i društvena namjena, predškolska.






4. DOM UMIROVLJENIKA

Vijeće Gradske četvrti Stenjevec iniciralo je izgradnju doma za starije i nemoćne osobe  na k.č. 3568/7 k.o. Vrapče , važeće namjene D2 (javna i društvena namjena-socijalna).
 Potreba za takvim objektom na području GČ Stenjevec je neupitna. Predviđeno područje je u vlasništvu MORH-a te inzistiramo, do rješavanja imovinsko-pravnih pitanja između MORH-a i Grada, na bezuvjetnom zadržavanju namjene zemljišta.



5. MULTIFUNKCIONALNA SPORTSKA DVORANA

Prema zahtjevima građana, potrebna je izgradnja multifunkcionalne sportske dvorane.
Molimo zadržavanje postojećih  R1 namjena (športsko-rekreacijska s gradnjom) na području Gradske četvrti Stenjevec.



6. UREĐENJE PARKA HRVATSKIH DRAGOVOLJACA DOMOVINSKOG RATA I DOMA KULTURE

Odlukom Vijeća planira se uređenje parka na imenovanom parku, koji se nalazi na području k.č. 4220/1 k.o.Vrapče te molimo bezuvjetno zadržavanje dijela namjene zemljišta kao Z1 (javne zelene površine-javni park)- ukoliko se u okviru iste može realizirati planirano uređenje, a dio da se iz Z1 prenamjeni u D namjenu- kako bi se u okviru iste mogla predvidjeti gradnja Doma kulture.
 

7. RECIKLAŽNO DVORIŠTE

Grad Zagreb zatražio je lokacije koje bi bile predviđene za  izgradnju i uređenje reciklažnih dvorišta u svakoj gradskoj četvrti.
Vijeće GČ Stenjevec predložilo je za tu namjenu k.č. 1359/1 k.o. Stenjevec- namjena M2 (mješovita namjena- pretežito poslovna) i k.č. 4564/1 k.o. Vrapče-namjena Z1 (javne zelene površine-javni park)-  te molimo da se namjena zemljišta izmjenama GUP-a prilagodi predviđenoj namjeni.




8. PROMETNO RJEŠENJE – POVEZIVANJE ULICE KRALJA TOMISLAVA I SAMOBORSKE

Prema važećem GUP-u predviđeno je povezivanje te tražimo da se, temeljem toga, zadrži postojeći plan kako bi se, nakon rješavanja imovinsko-pravnih pitanja, izgradila planirana prometnica.



9. PARKIRALIŠTE POKRAJ ŽELJEZNIČKE STANICE KUSTOŠIJA

Iseljenjem bivšeg korisnika, oslobođen je prostor k.č. 6929/1 k.o. Vrapče, namjene M1( mješovita namjena- pretežito stambena), koji nije u vlasništvu  Grada.  Prijedlog stanovnika Gradske četvrti Stenjevec i Vijeća Mjesnog odbora ¨Matija Gubec¨ je da se na tom terenu izgradi i uredi parkiralište vezano uz postojeću prometnu infrastrukturu i neposrednu blizinu željezničkog stajališta ¨Kustošija¨ . Potrebno je utvrditi prostorne mogućnosti za realizaciju predloženog kako bi se nakon rješavanja imovinsko-pravnih pitanja isto realiziralo.

10. GROBLJE STENJEVEC
Molimo zadržavanje postojeće namjene zemljišta kao +GR+ (groblja), kako bi se u okviru iste moglo realizirati proširenje postojećeg groblja.

11.  PROSTORI VIJEĆA GRADSKE ČETVRTI STENJEVEC

Prema zahtjevima građana, potrebna je izgradnja prostora za rad Vijeća Gradske četvrti Stenjevec.
Molimo zadržavanje postojećih  D namjena s područja Gradske četvrti Stenjevec.

12. PASTORALNI CENTAR I CRKVE:
	
Vijeće Gradske četvrti Stenjevec traži  izmjenu namjene  na katastarskoj čestici br. 4986/86 k.o.Vrapče iz M1- mješovita namjena, pretežito stambena u D8- javna i društvena namjena- vjerska.
Molimo zadržavanje svih postojećih D8 ( javna i društvena namjena- vjerska) kako bi se u okviru istih mogla predvidjeti gradnja pastoralnih centara i crkve.


Točka 7. 

Prijedlog zaključka o prijedlogu Odluke o izmjenama i dopunama Odluke o donošenju Prostornog plana Grada Zagreba

Predsjednik Željko Jeger kratko je obrazložio prijedlog zaključka, naveo je da je Odbor za mjesnu samoupravu odbio prijedlog Prostornog plana Grada Zagreba. Otvorio je raspravu.
Nije bilo prijavljenih za raspravu. Predložio je glasovanje o prijedlogu zaključka.

Konstatira se da je većinom glasova i to s 18 glasova 2za“ i 1 „suzdržanim“ usvojen slijedeći:

                                                             Z A K LJ U Č A K
o prijedlogu Odluke o izmjenama i dopunama Odluke o donošenju Prostornog plana Grada Zagreba

	Vijeće Gradske četvrti Stenjevec suglasno je s prijedlogom Odluke o izmjenama i dopunama Odluke o donošenju Prostornog plana Grada Zagreba.


Točka 8.

Prijedlog zaključka o Strateškoj studiji utjecaja na okoliš Strategije razvoja Urbane aglomeracije Zagreb za razdoblje do 2020. i Nacrtu prijedloga Strategije razvoja Urbane aglomeracije Zagreb za razdoblje do 2020. godine

Predsjednik Željko Jeger pročitao je prijedlog zaključka, nije bilo prijavljenih za raspravu pa je predložio glasovanje o prijedlogu. 

Konstatira se da je većinom glasova i to s 18 glasova „za“ i 1 „suzdržanim“ usvojen slijedeći:

				           Z A K LJ U Č A K
o Strateškoj studiji utjecaja na okoliš Strategije razvoja Urbane aglomeracije Zagreb za razdoblje do 2020. i Nacrtu prijedloga Strategije razvoja Urbane aglomeracije za razdoblje do 2020.

	Vijeće Gradske četvrti Stenjevec suglasno je s Strateškom studijom utjecaja na okoliš Strategije razvoja Urbane aglomeracije Zagreb za razdoblje do 2020. i Nacrtom prijedloga Strategije razvoja Urbane aglomeracije za razdoblje do 2020.

Točka 9. 

Prijedlog zaključka o određivanju sadržaja strateške studije o utjecaju Plana gospodarenja otpadom Grada Zagreba na okoliš

Predsjednik Željko Jeger dao je riječ potpredsjedniku kako bi izvijestio nazočne o javnoj raspravi na kojoj je bio nazočan.

Potpredsjednik Zdravko Barešić naveo je da su 19. rujna održane konzultacije u vezi sadržaja studije. Radi se o prvoj fazi izrade studije. Nitko nije imao primjedbe na temeljne ciljeve i programska polazišta, a to su unapređenje sustava gospodarenja komunalnim otpadom, unapređenje sustava gospodarenja posebnim kategorijama otpada, unapređenje sustava gospodarenja opasnim otpadom, saniranje lokacija onečišćenih otpadom, unapređenje informacijskog sustava gospodarenja otpadom. Time je sve obuhvaćeno. 

Gđa Konjevod navela je da se paralelno radi strategija za procjenu učinkovitosti Plana.

Vladimir Andrić naveo je da na području GČ Stenjevec postoji velik problem s divljim odlagalištem u Savskoj opatovini i smatra da treba zaštiti vodozaštitno područje. 

Nakon provedene rasprave predsjednik Željko Jeger predložio je glasovanje o prijedlogu. 

Konstatira se da je jednoglasno s 19 glasova „za“ usvojen slijedeći: 

					       Z A K LJ U Č A K
o određivanju sadržaja strateške studije o utjecaju Plana gospodarenja otpadom Grada Zagreba na okoliš

	Vijeće Gradske četvrti Stenjevec nema primjedbi na sadržaj strateške studije o utjecaju Plana gospodarenja otpadom Grada Zagreba na okoliš.


Točka 10. 

Prijedlog zaključka o izmjeni i dopuni Odluke o postavi kioska na javnim površinama 

Predsjednik Željko Jeger otvorio je raspravu o prijedlogu. 

U raspravi su sudjelovali Tomislav Palac, Vladimir Andrić, Antonela Konjevod i Davor Stanković.  

Nakon provedene rasprave predsjednik Željko Jeger predložio je glasovanje i pročitao je prijedlog.

Konstatira se da je većinom glasova i to s 16 glasova „za“, 1 „suzdržanim“ i 2 glasa „protiv“ usvojen slijedeći: 

				       Z A K LJ U Č A K
o uvrštenju mjesta za postavljanje Kioska u Odluku o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima

Vijeće Gradske četvrti Stenjevec predlaže sljedeće lokacije na području Gradske četvrti Stenjevec za postavljanje kioska te njihovo uvrštenje u Odluku o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima:
1. Ulica Ivane Brlić Mažuranić-Ulica Donje Vrapče- sjeverozapad (uz autobusnu stanicu)
2. Ulica Gustava Krkleca- Ulica Antuna Šoljana (preko puta Zagrebačke banke)
3. Ulica Dobriše Cesarića-Ulica Nikole Gučetića (kod Tržnice Špansko).


Točka 11. 

Prijedlog zaključka o izmjeni i dopuni Odluke o postavi pokretnih naprava na javnim površinama

Predsjednik Željko Jeger otvorio je raspravu. Nije bilo prijavljenih za raspravu. Predložio je glasovanje o prijedlogu. 

Gordana Osman napušta sjednicu. Nazočno je 18 članova Vijeća. 

Konstatira se da je jednoglasno s 18 glasova „za“ usvojen slijedeći: 

				       Z A K LJ U Č A K
o izmještanju i uvrštenju mjesta za postavljanje pokretnih naprava u Odluku o mjestima za trgovinu na malo izvan prodavaonica koja se obavljaju na pokretnim napravama

Vijeće Gradske četvrti Stenjevec predlaže :
1. Premještanje pokretne naprave (štanda) za prodaju sezonskog voća sa lokacije- Ulica Antuna Šoljana-Špansko,na novu lokaciju, budući da se lokacija nalazi na mjestu rješenjem određenom za taxi stajalište.
2. Postavljanje pokretne naprave- pećnice za pečenje i prodaju plodinu na lokaciji Trg 101. brigade Hrvatske vojske (istočna strana trga).
3. Postavljanje pokretne naprave- štanda za prodaju povrća na lokaciji križanje Ulice Ivane Brlić Mažuranić i Ulice Donje Vrapče.
4. Postavljanje pokretne naprave – Ledo škrinje, na lokaciji Trg Ivana Kukuljevića kod kbr.11 (kod Zagrebačke banke).


Točka 12. 

Prijedlog zaključka o korištenju sredstava s pozicije 150/3229 – ostali nespomenuti rashodi poslovanja Vijeća Gradske četvrti Stenjevec, KUD ¨I.K.Sakcinski¨

Predsjednik Željko Jeger obrazložio je prijedlog zaključka. Otvorio je raspravu. Nije bilo prijavljenih za raspravu. Predložio je glasovanje o prijedlogu zaključka. 

Konstatira se je jednoglasno s 18 glasova „za“ usvojen slijedeći: 


Z A K L J U Č A K
                                                O KORIŠTENJU SREDSTAVA 	

1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 150/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 2500,00 kn za Društvo za kulturu i umjetnost Ivan Kukuljević Sakcinski prema ponudi Poduzeća „Galop prijevoz“ d.o.o., Tina Ujevića 12, 10431 Sveta Nedjelja. 

2. Ovaj će zaključak izvršiti Gradski ured za mjesnu samoupravu. 

Ana Tomić napušta sjednicu. Nazočno je 17 članova Vijeća.

Točka 13. 

Prijedlozi zaključaka- davanje mišljenja po članku 86. Statuta Grada Zagreba

13.1.

Predsjednik Željko Jeger pročitao je prijedlog zaključka. Otvorio je raspravu. Nije bilo prijavljenih za raspravu, zaključio je raspravu i predložio glasovanje o prijedlogu. 

Konstatira se da je većinom glasova i to s 15 glasova „za“ i 2 „suzdržana“ usvojen slijedeći: 

                                                           Z A K LJ U Č A K 

Vijeće Gradske četvrti Stenjevec suglasno je s Prijedlogom razvojne strategije Grada Zagreba za razdoblje do 2020. godine.

13.2.

Predsjednik Željko Jeger pročitao je prijedlog zaključka. Otvorio je raspravu. Nije bilo prijavljenih za raspravu, zaključio je raspravu i predložio glasovanje o prijedlogu. 

Konstatira se da je većinom glasova i to s 15 glasova „za“ i 2 „suzdržana“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o sklapanju Sporazuma o suradnji i iskazivanju interesa za realizaciju projekta Inovacijski centar Nikola Tesla.

Točka 14. 

Informacije, pitanja i prijedlozi

Vladimir Andrić naveo je da Odbor za zdravstvo nije podržao izvješće o izvršenju proračuna. O tome ovisi proširenje Doma zdravlja u Španskom koji se čeka već duži niz godina. Ništa se ne poduzima ni na drugim projektima kao što je tržnica, bazen. Grad ne postupa po svojim odlukama, ne poštuje ih. 

Davor Stanković naveo je da je uputio pismeno dva pitanja, te moli da se pribavi pisani odgovor. 

Vladimir Andrić pročitao je pitanje koje pismeno upućuje pročelniku Gradskog ureda za mjesnu samoupravu. 

Predsjednik Željko Jeger obavijestio je članove Vijeća da će 04. 10. 2017. biti održana edukacija o funkcioniranju mjesne samouprave i trebali bi svi članovi Vijeća prisustvovati. 

Vladimir Andrić naveo je da su na prostoru bivšeg Karting centra nelegalno održane trke jer je koncesija Karting centru ukinuta. Ugrožava se sigurnost sudionika jer su zaštitne gume uklonjene. 

Predsjednik Željko Jeger zamolio je Vladimira Andrića i Davora Stankovića da prilikom objavljivanja sadržaja u novinama i društvenim mrežama paze na to da ne naštete Gradskoj četvrti Stenjevec. 

Davor Stanković naveo je da smatra da ga se nema pravo prozivati što radi u privatno vrijeme.

Marko Milanović Litre naveo je da se  članovi Vijeća iz strane SDP ne mogu predstavljati na društvenim mrežama kao „viječnici GČ Stenjevec“ jer u tome ne sudjeluju svi članovi Vijeća. 



				         Završeno u 19,40  
	
Napomena: sjednica je fonografski snimana 

Zapisničar:
Jadranka Gobac

